****

ประกาศอำเภอบางขัน

เรื่อง สอบราคาจ้างเหมาก่อสร้างลานคอนกรีตที่ว่าการอำเภอบางขัน

ประจำปีงบประมาณ พ.ศ. 2559

……………………

 ด้วย ที่ทำการปกครองอำเภอบางขัน ได้รับอนุมัติโครงการตามมาตรการส่งเสริมการลงทุนขนาดเล็กของรัฐบาล งบประมาณรายจ่ายประจำปีงบประมาณ พ.ศ. 2558 งบกลาง รายการเงินสำรองจ่ายเพื่อกรณีฉุกเฉินหรือจำเป็น โครงการก่อสร้างลานคอนกรีตที่ว่าการอำเภอบางขัน เป็นเงิน 661,000 บาท

 ราคากลางของงานก่อสร้างในการสอบราคาครั้งนี้ เป็นเงินทั้งสิ้น 665,000.- บาท

(หกแสนหกหมื่นห้าพันบาทถ้วน)

 ผู้มีสิทธิเสนอราคาจะต้องมีคุณสมบัติ ดังต่อไปนี้

 1. เป็นนิติบุคคล หรือบุคคลธรรมดา ผู้มีอาชีพรับจ้างงานที่สอบราคาดังกล่าว

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว

 3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ

ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่อำเภอบางขัน

ณ วันประกาศสอบราคา หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคา

จ้างครั้งนี้

 กำหนดประกาศสอบราคาจนถึงวันที่ 2 พฤศจิกายน 2558 (ดูสถานที่ก่อสร้างในวันที่ 28 ตุลาคม

2558 ระหว่างเวลา 10.00 น. ถึงเวลา 12.00 น. ณ ที่ว่าการอำเภอบางขัน (บริเวณสถานที่ก่อสร้าง) รับฟัง

คำชี้แจงรายละเอียดเพิ่มเติมในวันที่ 28 ตุลาคม 2558 เวลา 11.30 น. เป็นต้นไป) กำหนดยื่นซอง

สอบราคาตั้งแต่วันที่ 21 ตุลาคม พ.ศ. 2558 ถึงวันที่ 2 พฤศจิกายน 2558 ในวันและเวลาราชการ

ตั้งแต่เวลา 09.00 น. ถึง เวลา 15.30 น. และกำหนด เปิดซองใบเสนอราคา ในวันที่ 3 พฤศจิกายน 2558

ตั้งแต่เวลา 10.00 น. เป็นต้นไป

 ผู้สนใจติดต่อขอรับเอกสารสอบราคาได้ที่ ที่ทำการปกครองอำเภอบางขัน ระหว่าง วันที่

21 ตุลาคม พ.ศ. 2558 ถึงวันที่ 2 พฤศจิกายน 2558 ในวันและเวลาราชการ หรือสอบถามทางโทรศัพท์

หมายเลข 075-371266 ในวันและเวลาราชการ

 ประกาศ ณ วันที่ 21 เดือน ตุลาคม พ.ศ. 2558

 ( นายวิโรจน์ เทพพิทักษ์ )

 นายอำเภอบางขัน

 **เอกสารสอบราคาจ้าง เลขที่....3.../2559**

การจ้างเหมาก่อสร้างลานคอนกรีตที่ว่าการอำเภอบางขัน ปีงบประมาณ 2559

ตามประกาศ อำเภอบางขัน ฉบับลงวันที่ 21 ตุลาคม 2559

--------------------------------------------

 ด้วยอำเภอบางขัน ซึ่งต่อไปนี้เรียกว่า “อำเภอ” มีความประสงค์ประสงค์ จะสอบราคาจ้างเหมาก่อสร้างลานคอนกรีตที่ว่าการอำเภอบางขัน จำนวน 1 โครงการ โดยมีข้อแนะนำ และข้อกำหนด ดังต่อไปนี้

 **1. เอกสารแนบท้ายเอกสารสอบราคา**

 1.1 แบบรูปรายการละเอียด

 1.2 แบบใบเสนอราคา

 1.3 แบบบัญชีการประมาณราคา

 1.4 แบบสัญญาจ้าง

 1.5 แบบหนังสือค้ำประกันสัญญา(หลักประกันสัญญา)

 1.6 บทนิยาม

 (1) ผู้เสนอราคาที่มีผลประโยชน์ร่วมกัน

 (2) การขัดขวางการแข่งขันราคาอย่างเป็นธรรม

 1.7 แบบบัญชีเอกสาร

 (1) บัญชีเอกสารส่วนที่ 1

 (2) บัญชีเอกสารส่วนที่ 2

 1.8 บัญชีรายชื่อผู้มีอำนวจควบคุม

 1.9 บัญชีรายชื่อกรรมการผู้จัดการ หุ้นส่วนผู้จัดการ

 1.10 บัญชีผู้ถือหุ้นรายใหญ่

 **2. คุณสมบัติของผู้เสนอราคา**

 2.1 ผู้เสนอราคาต้องเป็นนิติบุคคล หรือบุคคลธรรมดา ผู้มีอาชีพรับจ้างงานที่สอบราคาจ้าง

 2.2 ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 2.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตาม ข้อ1.6

 2.4 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

 **3. หลักฐานการเสนอราคา**

 ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา โดยแยกไว้นอกซองใบเสนอราคาเป็น 2 ส่วน คือ

 3.1 **ส่วนที่ 1 อย่างน้อยต้องมีเอกสารดังต่อไปนี้**

 (1)ในกรณีผู้เสนอราคาเป็นนิติบุคคล

 (ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือ

รับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง

2

 (ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุมและบัญชีผู้ถือหุ้นรายใหญ่ พร้อมรับรองสำเนาถูกต้อง

 (2) ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้นั้น

 (3) ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)

 (4) สำเนาทะเบียนพาณิชย์ (สำหรับผู้ประกอบการประเภทร้านค้า)

 (5) สำเนาทะเบียนภาษีมูลค่าเพิ่ม(ถ้ามี)

 (6) บัญชีเอกสารส่วนที่ 1 ทั้งหมดที่ได้ยื่นพร้อมกับซองใบเสนอราคา ตามแบบในข้อ1.7 (1)

 3.2 **ส่วนที่ 2 อย่างน้อยต้องมีเอกสารดังต่อไปนี้**

 (1) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

 (2) บัญชีประมาณราคา

 (3) บัญชีเอกสารส่วนที่ 2 ทั้งหมดที่ได้ยื่นพร้อมกับซองใบเสนอราคา ตามแบบในข้อ 1.7 (2)

  **4. การเสนอราคา**

 4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบหรือแก้ไข หากมีการขูดลบ ตกเติม แก้ไข เปลี่ยนแปลงจะต้องลงลายมือชื่อผู้เสนอราคาพร้อมระทับตรา (ถ้ามี) กำกับไว้ด้วยทุกแห่ง

 4.2 ผู้เสนอราคาจะต้องกรอกปริมาณวัสดุ และราคาในบัญชีประมาณราคาให้ครบถ้วน ตามข้อ 1.3

 ในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวมตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกัน ทั้งตัวเลขและตัวหนังสือถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญโดยคิดราคารวมทั้งสิ้น ซึ่งรวมค่าภาษีมูลค่าเพิ่ม ภาษีอากรอื่นและค่าใช้จ่ายทั้งปวงไว้แล้ว

 ราคาที่เสนอจะต้องเสนอกำหนดยืนราคาไม่น้อยกว่า.....60...วัน นับแต่วันเปิดซองใบเสนอราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้

 4.3 ผู้เสนอราคาจะต้องเสนอกำหนดเวลาดำเนินการก่อสร้างให้แล้วเสร็จไม่เกิน …60…วัน นับถัดจากวันลงนามในสัญญาจ้าง

 4.4 ก่อนยื่นซองสอบ ผู้เสนอราคาควรตรวจดูร่างสัญญา แบบรูป และรายละเอียด ฯลฯให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

3

 4.5 ผู้เสนอราคาจะต้องยื่นซองใบเสนอราคาที่ปิดผนึกซองเรียบร้อยจ่าหน้าซองถึงประธานคณะกรรมการรับซองสอบราคา โดยระบุไว้ที่หน้าซองว่า “ ใบเสนอราคาตามเอกสารสอบราคาเลขที่......3...../2558” ยื่นต่อคณะกรรมการเปิดซองสอบราคา ในวันที่ 21 ตุลาคม พ.ศ. 2558 ถึงวันที่ 2 พฤศจิกายน พ.ศ. 2558 ในวันราชการ ระหว่างเวลา 09.00 น. ถึง 15.30 น. ณ ที่ทำการปกครองอำเภอบางขัน อำเภอ บางขัน จังหวัด นครศรีธรรมราช

 เมื่อพ้นกำหนดเวลายื่นซองสอบราคาแล้ว จะไม่รับซองสอบราคาโดยเด็ดขาด

 คณะกรรมการเปิดซองสอบราคาจะดำเนินการตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ตามข้อ 1.6 (1)

ณ วันประกาศสอบราคาหรือไม่ และประกาศรายชื่อผู้เสนอราคาที่มีสิทธิได้รับการคัดเลือก ก่อนการเปิดซองใบเสนอราคา

 หากปรากฎต่อคณะกรรมการเปิดซองสอบราคาก่อนหรือในขณะที่มีการเปิดซองใบเสนอราคาว่า มีผู้เสนอราคากระทำการอันเป็นการขัดขวางการแข่งขันราคาอย่างเป็นธรรม ตามข้อ 1.6 (2) และคณะกรรมการฯ เชื่อว่ามีการกระทำอันเป็นการขัดขวางการแข่งขันราคาอย่างเป็นธรรม คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคาและประกาศ รายชื่อผู้เสนอราคาที่มีสิทธิได้รับการคัดเลือก และอำเภอจะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการ และมิได้เป็นผู้ริเริ่มให้มีการกระทำดังกล่าว

 ผู้เสนอราคาที่ถูกตัดรายชื่อออกจากการเป็นผู้เสนอราคา เพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคาหรือเป็น ผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าวต่อปลัดกระทรวงภายใน 3 วัน นับแต่วันที่ได้รับแจ้งจากคณะกรรมการเปิดซองสอบราคา การวินิจฉัยอุทธรณ์ของปลัดกระทรวงให้ถือเป็นที่สุด

 คณะกรรมการเปิดซองราคาจะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น ณ ที่ทำการปกครองอำเภอบางขัน ในวันที่ 3 พฤศจิกายน 2558 ตั้งแต่เวลา 10.00 น. เป็นต้นไป

 การยื่นอุทธรณ์ตามวรรค 5 ย่อมไม่เป็นเหตุให้มีการขยายระยะเวลาการเปิดซองใบเสนอราคา เว้นแต่ปลัดกระทรวงพิจารณาเห็นว่า การขยายระยะเวลาดังกล่าวจะเป็นประโยชน์แก่ทางราชการอย่างยิ่ง ให้ปลัดกระทรวงมีอำนาจยกเลิกซองใบเสนอราคาดังกล่าวได้

 **5. หลักเกณฑ์และสิทธิในการพิจารณา**

 5.1 ในการสอบราคาครั้งนี้อำเภอจะพิจารณาตัดสินด้วยราคารวมทั้งสิ้น

 5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อสำนักงานเท่านั้น

4

 5.3 อำเภอสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้

 (1) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคาหรือในหลักฐานการรับเอกสารสอบราคาของโรงเรียน

(2) ไม่กรอกชื่อนิติบุคคล (บุคคลธรรมดา) หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา

 (3) เสนอรายละเอียดแตกต่างไปจากเงื่อนไขที่กำหนดในเอกสารสอบ

ราคา ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

 (4) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคา

มิได้ลงลายมือชื่อพร้อมประทับตรา (ถ้ามี) กำกับไว้

 5.4 ในการตัดสินการสอบราคาหรือในการทำสัญญา คณะกรรมการเปิดซองสอบราคาหรืออำเภอมีสิทธิให้ผู้เสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับ

ผู้เสนอราคาได้ อำเภอมีสิทธิที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสมหรือไม่ถูกต้อง

 5.5 อำเภอทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินของสำนักงานเป็นเด็ดขาดผู้เสนอราคาจะเรียกร้องค่าเสียหายใด ๆ มิได้ รวมทั้งอำเภอจะพิจารณายกเลิกการสอบราคาและลงโทษผู้เสนอราคาเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือก หรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต เช่น การเสนอราคาอันเป็นเท็จหรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น

 5.6 ในกรณีที่ปรากฏข้อเท็จจริงภายหลังจากการเปิดซองสอบราคาว่า ผู้เสนอราคาที่มีสิทธิได้รับการคัดเลือกตามที่ได้ประกาศรายชื่อไว้ ตามข้อ 4.5 เป็นผู้เสนอราคาที่มีผลประโยชน์ร่วมกันกับผู้เสนอราคา รายอื่น ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่าง เป็นธรรม ตามข้อ 1.6 อำเภอมีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อ ตามข้อ 4.5 และอำเภอจะพิจารณาลงโทษผู้เสนอราคารายนั้นเป็นผู้ทิ้งงาน

 ในกรณีนี้หากปลัดกระทรวงพิจารณาเห็นว่า การยกเลิกการเปิดซองใบเสนอราคาที่ได้ ดำเนินการไปแล้วจะเป็นประโยชน์แก่ทางราชการอย่างยิ่ง ปลัดกระทรวงมีอำนาจยกเลิกการเปิดซองใบเสนอราคาดังกล่าวได้

**6. การทำสัญญาจ้าง**

 ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ 1.4 กับ

อำเภอภายใน 7 วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ 5 ของราคาค่าจ้างที่สอบราคาได้ ให้อำเภอยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้

 6.1 เงินสด

 6.2 เช็คที่ธนาคารสั่งจ่ายให้แก่อำเภอ โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3 วันทำการของทางราชการ

 6.3 หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ

1.5

5

* 1. หนังสือค้ำประกันของบรรษัทเงินทุนอุตสาหกรรมแห่งประเทศไทย

บริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่าง ๆ ทราบแล้วโดยอนุโลมให้ใช้ตามแบบหนังสือค้ำประกันดังระบุในข้อ 1.5

6.5 พันธบัตรรัฐบาลไทย

 หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่

ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว

**7. ค่าจ้างและการจ่ายเงิน**

 อำเภอจะจ่ายเงินค่าจ้างด้วยวิธีการโอนเงินเข้าบัญชีเงินฝากของผู้ชนะการสอบราคา

โดยผู้ชนะการสอบราคาจะต้องรับภาระค่าธรรมเนียมในการโอนเงินดังกล่าว และกำหนดจ่ายเงินเป็นงวด ๆ จำนวน......1....งวด เมื่อดำเนินการครบถ้วนถูกต้องตามสัญญา รูปแบบรายการและแบบแปลนที่กำหนด

 **8. อัตราค่าปรับ**

 ค่าปรับตามแบบสัญญาจ้างข้อ 15 จะกำหนดในอัตราร้อยละ 0.10 ของค่าจ้าง

ตามสัญญาต่อวัน

 **9. การรับประกันความชำรุดบกพร่อง**

 ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบ

ดังระบุในข้อ 1.4 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 2 ปี – เดือน นับถัดจากวันที่สำนักงานได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน 15 วัน นับถัดจากวันที่ได้รับแจ้งความชำรุดบกพร่อง

 **10. ข้อสงวนสิทธิในการเสนอราคาและอื่น ๆ**

 10.1 เงินค่าจ้างสำหรับงานจ้างครั้งนี้ได้มาจากเงินงบประมาณ ประจำปี 2553

 (1) การลงนามในสัญญาจะสามารถกระทำได้ต่อเมื่อได้รับอนุมัติเงินประจำงวดแล้วเท่านั้น

 (2) ราคากลางของงานก่อสร้างในการสอบราคาครั้งนี้ เป็นเงินทั้งสิ้น

 665,000.- บาท (หกแสนหกหมื่นห้าพันบาทถ้วน)

 10. 2 ผู้เสนอราคาซึ่งอำเภอได้คัดเลือกแล้ว ไม่ไปทำสัญญาหรือข้อตกลงภายในเวลาที่กำหนดดังระบุในข้อ 6 อำเภออาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

 10.3 อำเภอสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)

  **11. การปฏิบัติตามกฎหมายและระเบียบ**

ในระหว่างระยะเวลาการดำเนินการทำงานจ้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

 อำเภอบางขัน

 หัวหน้าเจ้าหน้าที่พัสดุ

 วันที่ 21 ตุลาคม 2558